Νόμος και Τάξη: Ειδική Ομάδα

Το Νόμος και Τάξη: Ειδική Ομάδα (Αγγλ. Law & Order: Special Victims Unit, γνωστό και ως Law & Order: SVU ή απλά SVU) είναι Αμερικανική αστυνομική δραματική τηλεοπτική σειρά.

Η σειρά λαμβάνει χώρα στην Νέα Υόρκη, όπου επίσης γίνεται η παραγωγή της. Δημιουργήθηκε και παράγεται από τον Ντικ Γουλφ. Η σειρά έκανε πρεμιέρα στο κανάλι NBC στις 20 Σεπτεμβρίου 1999 ως το  της επιτυχημένης αστυνομικής δραματικής σειράς του Γουλφ, Νόμος και Τάξη. Ο 21ος κύκλος έκανε πρεμιέρα στις 26 Σεπτεμβρίου 2019.

Το Νόμος και Τάξη: Ειδική Ομάδα αρχικά επικεντρωνόταν αποκλειστικά στους ντετέκτιβ της Ειδικής Ομάδας σε μια φανταστική εκδοχή του 16ου τομέα του Αστυνομικού τμήματος της Νέας Υόρκης. Όπως και στην αρχική σειρά Νόμος και Τάξη, τα επεισόδια συχνά βασίζονται ελαφρώς σε αληθινά εγκλήματα που έχουν λάβει την προσοχή των ΜΜΕ. Κατά τη διάρκεια των 12 πρώτων κύκλων, στη σειρά πρωταγωνιστούσε ο Κρίστοφερ Μελόνι ως Ντετέκτιβ Έλιοτ Στέιμπλερ και η Μαρίσκα Χάργκιτεϊ ως Ντετέκτιβ Ολίβια Μπένσον. Καθώς προχωρούσε η σειρά, προστέθηκαν επιπλέον υποστηρικτικοί χαρακτήρες στη σειρά. Ένα τυπικό επεισόδιο ακολουθεί τους ντεντέκτιβς και τους συναδέλφους τους, καθώς ερευνούν και διώκουν σεξουαλικά αδικήματα.

Το Νόμος και Τάξη: Ειδική Ομάδα έχει προταθεί και έχει κερδίσει διάφορα βραβεία, συμπεριλαμβανομένου το Βραβείο Έμμυ Καλύτερης Α' Γυναικείας Ερμηνείας σε Δραματική Σειρά το 2006 για την Χάρτζιτεϊ, το πρώτο Έμμυ που έχει λάβει βασικό μέλος οποιασδήποτε σειράς Νόμος και Τάξη.

Στο τέλος του 12ου κύκλου, ο Μελόνι εγκατέλειψε τη σειρά μετά από διαφωνία στο συμβόλαιό του. Στον 13ο Κύκλο, ο Ντάνι Πίνο και η Κέλι Γκίντις προστέθηκαν στο καστ ως οι Ντετέκτιβ Νικ Αμάρο και Αμάντα Ρόλινς αντίστοιχα.

Στις 8 Ιανουαρίου 2012, σε μια συνέντευξη τύπου της NBC Entertainment, ο πρόεδρος Μπομπ Γκρινμπλατ επιβεβαίωσε ότι το Νόμος και Τάξη: Ειδική Ομάδα είχε ανανεωθεί για 14ο Κύκλο και η Μαρίσκα Χάρτζιτεϊ θα συμμετείχε στη σειρά και για την επόμενη χρονιά.

Η σειρά συνεχίστηκε και τις επόμενες χρονιές. Στις 29 Μαρτίου 2019 το κανάλι έδωσε έγκριση για την 21η σεζόν της σειράς.

Αποδοχή

Τηλεθέαση στις ΗΠΑ 
Το Νόμος και Τάξη: Ειδική Ομάδα έκανε πρεμιέρα τη Δευτέρα 20 Σεπτεμβρίου 1999. Μετά το επεισόδιο της 29ης Νοεμβρίου, η σειρά μετακινήθηκε στα βράδια της Παρασκευής. Ξεκινώντας με τον 5ο Κύκλο, η σειρά προβάλλονταν τις Τρίτες για να ανταγωνιστεί με τη σειρά Judging Amy του καναλιού CBS και τη σειρά NYPD Blue του καναλιού ABC.

Τα τελευταία χρόνια, το Νόμος και Τάξη: Ειδική Ομάδα έχει επανειλημμένα ξεπεράσει τη σειρά Νόμος και Τάξη στην τηλεθέαση μέχρι το τέλος της τελευταίας το 2010.

Τηλεθέαση και κατάταξη των κύκλων του Νόμος και Τάξη: Ειδική Ομάδα (βασισμένη στο μέσο σύνολο τηλεθεατών ανά επεισόδιο).

Βραβεία και τιμές
Το Νόμος και Τάξη: Ειδική Ομάδα έχει λάβει πολλά βραβεία και υποψηφιότητες. Η Μαρίσκα Χάργκιτεϊ έχει προταθεί δύο φορές για τη Χρυσή Σφαίρα και κέρδισε μία το 2005.

Η σειρά έχει προταθεί πολλές φορές για το Βραβείο Έμμυ. Η Μαρίσκα Χάργκιτεϊ έχει προταθεί για το Βραβείο Έμμυ Καλύτερης Α' Γυναικείας Ερμηνείας σε Δραματική Σειρά 8 χρονιές στη σειρά ξεκινώντας από το 2004, κερδίζοντας τελικά το Έμμυ το 2006. Ο Κρίστοφερ Μελόνι ήταν προτεινόμενος για το Βραβείο Έμμυ Καλύτερης Α' Ανδρικής Ερμηνείας σε δραματική σειρά το 2006. Ο Ρόμπιν Ουίλιαμς ήταν προτεινόμενος στην κατηγορία του καλύτερου Guest Ηθοποιού σε Δραματική Σειρά το 2008.

Παραπομπές

Αμερικανικές τηλεοπτικές σειρές
Τηλεοπτικές σειρές του NBC